# Asier del Horno

### Wikipedia

Asier del Horno Cosgaya (s. 19. tammikuuta 1981, Barakaldo, Vizcaya, Espanja) on baski jalkapalloilija, joka edustaa tällä hetkellä Englannin Valioliigan Chelsea FC:tä.

Vasempana puolustajana pelaava del Horno oli monen vuoden ajan eurooppalaisen jalkapalloilun suurimpia puolustajalupauksia. Hän nousi kasvattajaseuransa Athletic Bilbaon ykkösjoukkueeseen jo 18-vuotiaana ja hyvät esitykset La Ligassa toivat maajoukkuepaikan ensimmäistä kertaa vuoden 2004 syyskuussa. Ensimmäinen maali maajoukkueessa syntyi pari kuukautta myöhemmin. Espanjan liigassa hän pelasi 94 ottelua ja teki 13 maalia. Del Horno valittiin myös vuoden 2006 MM-kilpailuihin, mutta nilkkavamma esti lopulta osallistumisen turnaukseen, ja hänen paikkansa otti argentiinalaissyntyinen Mariano Pernía.

Kesäkuussa 2005 Euroopan rikkain jalkapalloseura, lontoolainen Chelsea tarjosi del Hornosta 8 miljoonaa englannin puntaa, eikä Athleticilla ollut varaa kieltäytyä moisesta tarjouksesta. Nyt del Horno kuuluu Chelsean ykkösrinkiin, ja hän on jo 25-vuotiaana maanosan arvostetuimpia puolustuspään pelaajia. Viime aikoina muun muassa Espanjan kärkiseuroihin kuuluva Valencia on ilmaissut kiinnostuksensa del Hornoa kohtaan. [1]

## [muokkaa] Lähteet

1. ↑ Valencia tavoittelee Chelsean del Hornoa MTV3 Internet 17. heinäkuuta 2006.

| Tämä jalkapalloilijasta kertova artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../a/s/i/Asier_del_Horno_fd0e.html

Luokat: Jalkapalloilijatyngät | Baskijalkapalloilijat | Espanjalaiset jalkapalloilijat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Bahasa Indonesia
- Deutsch
- English
- Español
- Français
- Nederlands
- 日本語
- Polski
- Português
- 中文